‘આભાર ડૉ. સર્જિત, તમે હાર્ટના સર્જન ભલે ન હો, પણ તમારે તમારા હૃદયનું ઑપરેશન જાતે કરવાનું છે, અને એ પણ બીજાની જિંદગી સુધારવા ખાતર ! તમે ઈવા પર તમારી તમામ લાગવગ વાપરી ઈચ્છાંકને અપનાવી લેવા મનાવી લો. ઈવાની નિકટતા, લાગણી અને પ્રેમ એ જ ઈચ્છાંકની દવા છે. ઈવા જ ઈચ્છાંકનું દર્દ પણ છે અને દવા પણ છે….’ ગોપાલીએ ગંભીરતાપૂર્વક કહ્યું હતું, ‘પ્રેમ હકનો પણ વિષય છે અને બલિદાનનો પણ ! કળિયુગમાં પણ પોતાની લાગણીઓની કુરબાની આપનાર માણસો છે, એમાં મારે ડૉ. સર્જિતનું નામ ઉમેરવું છે…..’ એણે ઉમેર્યું હતું. અને ગોપાલી કશું જ બોલ્યા સિવાય ડૉ. સર્જિતના ઘરેથી નીકળી ગઈ હતી !